***Suvestinė redakcija nuo 2015-11-01 iki 2017-04-30***

*Įsakymas paskelbtas: Žin. 2008, Nr. , i. k. 1082250ISAK000V-338*

**LIETUVOS RESPUBLIKOS SVEIKATOS APSAUGOS MINISTRO**



**Į S A K Y M A S**

**DĖL MINIMALIŲ ASMENS SVEIKATOS PRIEŽIŪROS PASLAUGŲ KOKYBĖS REIKALAVIMŲ APRAŠO TVIRTINIMO**

2008 m. balandžio 29 d. Nr. V-338

Vilnius

1. Tvirtinu Minimalių asmens sveikatos priežiūros paslaugų kokybės reikalavimų aprašą (pridedama).

2. Pripažįstu netekusiu galios Lietuvos Respublikos sveikatos apsaugos ministro 1998 m. spalio 6 d. įsakymą Nr. 571 „Dėl lokalaus medicininio audito nuostatų“ (Žin., 1998, Nr. [89-2469](https://www.e-tar.lt/portal/lt/legalAct/TAR.98BADADB060E)).

SVEIKATOS APSAUGOS MINISTRAS RIMVYDAS TURČINSKAS

PATVIRTINTA

Lietuvos Respublikos sveikatos apsaugos ministro

2008 m. balandžio 29 d. įsakymu Nr. V-338

**MINIMALIŲ ASMENS SVEIKATOS PRIEŽIŪROS PASLAUGŲ KOKYBĖS REIKALAVIMŲ APRAŠAS**

**I. BENDROSIOS NUOSTATOS**

1. Minimalių asmens sveikatos priežiūros paslaugų kokybės reikalavimų aprašas (toliau – Reikalavimų aprašas) parengtas vadovaujantis Lietuvos Respublikos sveikatos sistemos įstatymu (Žin., 1994, Nr. [63-1231](https://www.e-tar.lt/portal/lt/legalAct/TAR.E2B2957B9182); 1998, Nr. [112-3099](https://www.e-tar.lt/portal/lt/legalAct/TAR.E964CE7A637A)), Lietuvos Respublikos sveikatos priežiūros įstaigų įstatymu (Žin., 1996, Nr. [66-1572](https://www.e-tar.lt/portal/lt/legalAct/TAR.C81BD50A27C6); 1998, Nr. [109-2995](https://www.e-tar.lt/portal/lt/legalAct/TAR.2E6CC51EA4ED)), Lietuvos Respublikos sveikatos draudimo įstatymu (Žin., 1996, Nr. [55-1287](https://www.e-tar.lt/portal/lt/legalAct/TAR.94F6B680E8B8); 2002, Nr. [123-5512](https://www.e-tar.lt/portal/lt/legalAct/TAR.8AC83320B76A)), Lietuvos Respublikos pacientų teisių ir žalos atlyginimo įstatymu (Žin., 1996, Nr. [102-2317](https://www.e-tar.lt/portal/lt/legalAct/TAR.C6E4170DB704); 2004, Nr. 115-4284), Lietuvos Respublikos sveikatos apsaugos ministro 2006 m. gegužės 17 d. įsakymu Nr. V-395 „Dėl Diagnostikos ir gydymo metodikų rengimo ir jų taikymo priežiūros tvarkos aprašo patvirtinimo“ (Žin., 2006, Nr. [59-2095](https://www.e-tar.lt/portal/lt/legalAct/TAR.772CED27856C)), Sveikatos priežiūros kokybės užtikrinimo 2005–2010 m. programa (toliau – Programa), patvirtinta Lietuvos Respublikos sveikatos apsaugos ministro 2007 m. rugpjūčio 31 d. įsakymu Nr. V-711 (Žin., 2007, Nr. [95-3864](https://www.e-tar.lt/portal/lt/legalAct/TAR.BE58EE279C49)), Kvalifikaciniais reikalavimais medicininio audito grupės vadovui ir medicinos auditoriui, patvirtintais Lietuvos Respublikos sveikatos apsaugos ministro 2007 m. gegužės 18 d. įsakymu Nr. V-389 (Žin., 2007, Nr. [58-2248](https://www.e-tar.lt/portal/lt/legalAct/TAR.E5464BE4473C)).

2. Reikalavimų aprašo tikslas – nustatyti pagrindines asmens sveikatos priežiūros įstaigų (toliau – įstaigų) veiklos kryptis teikiamų asmens sveikatos priežiūros paslaugų kokybei gerinti ir vidaus medicininio audito darbo principus.

3. Reikalavimų aprašas privalomas įstaigoms, teikiančioms asmens sveikatos priežiūros paslaugas, nepriklausomai nuo jų nuosavybės bei teisinės formos, pavaldumo, teikiamų paslaugų rūšies, lygio ir apimties.

4. Už asmens sveikatos priežiūros paslaugų kokybės užtikrinimo ir gerinimo veiklą, įskaitant ir vidaus medicininio audito veiklą, atsako įstaigos vadovas.

5. Reikalavimų apraše vartojamos sąvokos atitinka Programoje ir kituose 1 punkte nurodytuose teisės aktuose vartojamas sąvokas. Kitos Reikalavimų apraše vartojamos sąvokos:

**Diagnostikos ir gydymo protokolas –** dokumentas, nuosekliai nustatantis diagnostikos ar gydymo eigą.

**Kokybės rodiklių stebėsena –** neatitikčių kokybės rodikliams registravimas, jų periodinė analizė ir analizės rezultatais pagrįstų pakeitimų sveikatos priežiūros paslaugų kokybės gerinimo procesams įgyvendinimas.

**Neatitiktis –** sveikatos priežiūros įstaigos ar jos darbuotojų veiklos neatitikimas teisės aktais bei įstaigos vidaus dokumentais nustatytų reikalavimų.

**II. PACIENTO TEISĖS IR PAREIGOS. PACIENTO SAUGOS UŽTIKRINIMAS**

6. Įstaigoje pagal teisės aktų reikalavimus turi būti nustatyta ir įrašyta į įstaigos vidaus dokumentus:

6.1. paciento (jo atstovo) teisių ir pareigų įgyvendinimo tvarka;

6.2. informacijos apie pacientą teikimo kitiems asmenims ir institucijoms tvarka;

6.3. pacientų skundų nagrinėjimo tvarka;

6.4. būtinosios medicinos pagalbos teikimo tvarka.

7. *Neteko galios nuo 2010-05-14*

*Punkto naikinimas:*

*Nr. ,
2010-05-06,
Žin. 2010,
Nr.
55-2703 (2010-05-13), i. k. 1102250ISAK000V-401*

8. *Neteko galios nuo 2010-05-14*

*Punkto naikinimas:*

*Nr. ,
2010-05-06,
Žin. 2010,
Nr.
55-2703 (2010-05-13), i. k. 1102250ISAK000V-401*

9. Įstaigoje turi būti parengti rizikingiausių pacientų saugai toje įstaigoje atliekamų tyrimų, taikomų gydymo metodų aprašai.

**III. DIAGNOSTIKOS IR GYDYMO METODIKOS IR PROTOKOLAI**

10. Įstaiga, teikdama asmens sveikatos priežiūros paslaugas, vadovaujasi sveikatos apsaugos ministro nustatyta tvarka parengtomis diagnostikos ir gydymo metodikomis.

11. Nesant šalies mastu parengtų ir patvirtintų diagnostikos ir gydymo metodikų, įstaiga pasirengia diagnostikos ir gydymo protokolus, kurie yra svarbūs įstaigoje teikiamų asmens sveikatos priežiūros paslaugų kokybei užtikrinti.

**IV. VIDAUS MEDICININIO AUDITO VEIKLA**

12. Įstaiga, vykdydama asmens sveikatos priežiūros paslaugų kokybės užtikrinimo veiklą, organizuoja vidaus medicininį auditą įstaigos veiklai ir paslaugų kokybei vertinti ir gerinti.

13. Įstaigoje, kurioje dirba:

13.1. iki 50 sveikatos priežiūros specialistų, vidaus medicininio audito veiklą vykdo įstaigos vadovo įgaliotas asmuo arba ji vykdoma pagal sutartį su fiziniu arba juridiniu asmeniu;

13.2. nuo 50 iki 300 sveikatos priežiūros specialistų, įstaigos vadovo įsakymu sudaroma vidaus medicininio audito grupė;

13.3. daugiau kaip 300 sveikatos priežiūros specialistų, steigiamas vidaus medicininio audito padalinys.

*Punkto pakeitimai:*

*Nr. ,
2015-06-29,
paskelbta TAR 2015-07-02, i. k. 2015-10647*

14. Vidaus medicininio audito grupę sudaro ir vidaus medicininio audito padalinio vadovą skiria į pareigas ir iš jų atleidžia įstaigos vadovas.

*Punkto pakeitimai:*

*Nr. ,
2015-06-29,
paskelbta TAR 2015-07-02, i. k. 2015-10647*

141. Vidaus medicininio audito grupės arba vidaus medicininio audito padalinio vadovas, šio įsakymo 13.1 punkte nurodytas įgaliotas asmuo arba fizinis asmuo, vykdantis vidaus medicininio audito veiklą pagal sutartį, turi atitikti šiuos reikalavimus:

141.1. turėti vieną iš šių išsilavinimų:

141.1.1. aukštąjį universitetinį (magistro ar jam prilyginto kvalifikacinio laipsnio) biomedicinos mokslų studijų srities medicinos, visuomenės sveikatos, slaugos arba odontologijos studijų krypties išsilavinimą;

141.1.2. aukštąjį universitetinį (magistro ar jam prilyginto kvalifikacinio laipsnio) socialinių mokslų studijų srities teisės arba ekonomikos studijų krypties išsilavinimą, išskyrus šio įsakymo 13.1 punkte nurodytus asmenis;

141.1.3. dantų technikos laboratorijose ir burnos higienistų kabinetuose – šio įsakymo 141.1.1 arba 141.1.2 papunktyje nurodytą, arba aukštąjį neuniversitetinį, specialųjį vidurinį ar aukštesnįjį, įgytą iki 2002 m., dantų technikos, dantų technologijos ar burnos higienos studijų krypties išsilavinimą.

141.2. turėti ne mažesnį kaip dvejų metų darbo stažą sveikatos priežiūros srityje;

141.3. būti pabaigęs ne mažiau kaip 48 val. trukmės vidaus medicininio audito žinių ir įgūdžių įgijimo kursą pagal tobulinimosi programą, suderintą su Lietuvos Respublikos sveikatos apsaugos ministerija, ir turėti tai patvirtinančius dokumentus.

142. Kai vidaus medicininis auditas vykdomas pagal sutartį su juridiniu asmeniu, bent vienas šio juridinio asmens darbuotojas, vykdantis vidaus medicininį auditą, turi atitikti šio įsakymo 141 punkte nustatytus reikalavimus.

*Papildyta punktu:*

*Nr. ,
2015-06-29,
paskelbta TAR 2015-07-02, i. k. 2015-10647*

143. Vidaus medicinos auditorius turi atitikti šiuos reikalavimus:

143.1. turėti aukštąjį arba specialųjį vidurinį ar aukštesnįjį medicininį, įgytą iki 2002 m., biomedicinos mokslų studijų srities medicinos, visuomenės sveikatos, slaugos, akušerijos, kineziterapijos, ergoterapijos, odontologijos, dantų technikos, dantų technologijos arba burnos higienos studijų krypties išsilavinimą;

143.2. turėti ne mažesnį kaip vienų metų darbo stažą sveikatos priežiūros srityje;

143.3. būti pabaigęs ne mažiau kaip 24 val. trukmės vidaus medicininio audito žinių ir įgūdžių įgijimo kursą pagal tobulinimosi programą, suderintą su Lietuvos Respublikos sveikatos apsaugos ministerija, ir turėti tai patvirtinančius dokumentus.

*Papildyta punktu:*

*Nr. ,
2015-06-29,
paskelbta TAR 2015-07-02, i. k. 2015-10647*

*Papildyta punktu:*

*Nr. ,
2015-06-29,
paskelbta TAR 2015-07-02, i. k. 2015-10647*

15. Vidaus medicininio audito grupės/padalinio vadovas yra tiesiogiai pavaldus įstaigos vadovui.

16. Vidaus medicininio audito veiklą vykdantys anksčiau nurodyti asmenys vykdo tokias funkcijas:

16.1. dalyvauja nustatant įstaigos sveikatos priežiūros paslaugų kokybės politiką, tikslus ir kokybės rodiklius;

16.2. rengia vidaus medicininio audito veiklos aprašą;

16.3. pagal įstaigos vadovo nustatytus prioritetus sudaro ir įstaigos vadovui teikia tvirtinti metinį įstaigos vidaus medicininio audito planą;

16.4. atlieka planinius vidaus medicininius auditus pagal įstaigos vadovo patvirtintą metinį planą;

16.5. įstaigos vadovo nurodymu atlieka neplaninius vidaus medicininius auditus;

16.6. atliktų vidaus medicininių auditų ataskaitas su išvadomis ir siūlymais teikia įstaigos vadovui ir audituotų bei suinteresuotų padalinių vadovams;

16.7. organizuoja nepageidaujamų įvykių ir neatitikčių registravimą, atlieka jų priežasčių analizę ir įstaigos vadovui siūlo prevencines priemones;

16.8. renka ir apibendrina informaciją apie pacientų pasitenkinimą gautomis sveikatos priežiūros paslaugomis;

16.9. pagal savo kompetenciją nagrinėja pacientų skundus ir jų analizės išvadas su siūlymais teikia įstaigos vadovui;

16.10. įstaigos vadovui pavedus, atstovauja įstaigai santykiuose su institucijomis, kontroliuojančiomis sveikatos priežiūros paslaugų kokybę;

16.11. dalyvauja rengiant įstaigos dokumentus, susijusius su sveikatos priežiūros paslaugų kokybės užtikrinimo veikla;

16.12. analizuoja sveikatos priežiūros paslaugų kokybės užtikrinimo ir gerinimo veiklą ir parengia vidaus medicininio audito veiklos metinę ataskaitą.

17. Vidaus medicininio audito veiklą vykdantys anksčiau nurodyti asmenys turi teisę:

17.1. naudotis įstaigos turima informacija;

17.2. be atskiro įstaigos vadovo nurodymo gauti dokumentus ar jų patvirtintas kopijas, reikalingus vidaus medicininiam auditui atlikti, iš visų audituojamų įstaigos padalinių;

17.3. lankytis darbo vietose ir stebėti asmens sveikatos priežiūros paslaugų teikimo bei kitus susijusius procesus;

17.4. prašyti ir gauti rašytinius sveikatos priežiūros specialistų ir kitų darbuotojų paaiškinimus, susijusius su atliekamu vidaus medicininiu auditu;

17.5. savarankiškai pasirinkti vidaus medicininio audito procedūras ir būdus.

**V. ASMENS SVEIKATOS PRIEŽIŪROS PASLAUGŲ KOKYBĖS VALDYMAS IR GERINIMAS**

18. Siekdamas užtikrinti tinkamą asmens sveikatos priežiūros paslaugų kokybės valdymą ir gerinimą, įstaigos vadovas:

18.1. nustato įstaigos sveikatos priežiūros paslaugų kokybės politiką bei jos įgyvendinimo priemones ir su jomis supažindina darbuotojus;

18.2. nustato organizacinius ir klinikinius kokybės rodiklius pagal įstaigos prioritetus sveikatos priežiūros paslaugų procesui ir/ar rezultatams vertinti;

18.3. užtikrina sveikatos priežiūros paslaugų kokybės rodiklių stebėseną;

18.4. užtikrina informacijos rinkimą apie pacientų pasitenkinimą gautomis sveikatos priežiūros paslaugomis ir gautos informacijos analizę;

18.5. tvirtina:

18.5.1. struktūrinių padalinių darbo organizavimo tvarką;

18.5.2. medicinos dokumentų pildymo tvarką, kurioje turi būti nustatyta, kad visi medicinos dokumentai pildomi įskaitomai, nustatytos formos (forma Nr. 025/a, forma Nr. 003/a ir kt.) medicinos dokumentų įdėtiniai lapai numeruojami, visi įrašai (taip pat siuntimai konsultuoti bei konsultacijų įrašai) juose daromi chronologine tvarka, o tyrimų lapai klijuojami atvirkštine chronologine tvarka;

*Punkto pakeitimai:*

*Nr. ,
2013-07-09,
Žin., 2013, Nr.
75-3805 (2013-07-13), i. k. 1132250ISAK000V-679*

18.5.4. mirčių atvejų nagrinėjimo tvarką.

18.5.5. medicininių pažymų (forma Nr. 094/a ir forma Nr. 094-1/a) išdavimo tvarką, kurioje turi būti nustatyta pažymų registravimo žurnalų forma, pažymų išdavimo terminai, išduodančių pažymas asmenų atsakomybė ir funkcijos, įskaitant pažymos išdavimo pagrindimą medicinos dokumentuose.

*Papildyta punktu:*

*Nr. ,
2013-07-09,
Žin., 2013, Nr.
75-3805 (2013-07-13), i. k. 1132250ISAK000V-679*

18.5.6. išrašų iš pacientų medicinos dokumentų siuntimo (gavimo) elektroniniu paštu tvarkos aprašą, kuriame turi būti nustatytos tinkamos organizacinės ir techninės priemonės, asmens duomenims nuo atsitiktinio ar neteisėto sunaikinimo, pakeitimo, atskleidimo ar bet kokio kito neteisėto tvarkymo apsaugoti.

Šios priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką, t. y. būtina numatyti naudoti siunčiamos informacijos šifravimo priemones (duomenų archyvavimą, apsaugotą slaptažodžiu, kurį žino tik elektroninio laiško gavėjas; elektroninio pašto dėžutes, turinčias šifravimo funkcija ir kt.).

*Papildyta punktu:*

*Nr. ,
2014-05-13,
paskelbta TAR 2014-05-13, i. k. 2014-05364*

\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos sveikatos apsaugos ministerija, Įsakymas

Nr. ,
2010-05-06,
Žin., 2010, Nr.
55-2703 (2010-05-13), i. k. 1102250ISAK000V-401

Dėl Privalomų registruoti nepageidaujamų įvykių sąrašo ir jų registravimo tvarkos aprašo patvirtinimo

2.

Lietuvos Respublikos sveikatos apsaugos ministerija, Įsakymas

Nr. ,
2013-07-09,
Žin., 2013, Nr.
75-3805 (2013-07-13), i. k. 1132250ISAK000V-679

Dėl Lietuvos Respublikos sveikatos apsaugos ministro 2008 m. balandžio 29 d. įsakymo Nr. V-338 "Dėl Minimalių asmens sveikatos priežiūros paslaugų kokybės reikalavimų aprašo tvirtinimo" pakeitimo

3.

Lietuvos Respublikos sveikatos apsaugos ministerija, Įsakymas

Nr. ,
2014-05-13,
paskelbta TAR 2014-05-13, i. k. 2014-05364

Dėl Lietuvos Respublikos sveikatos apsaugos ministro 2008 m. balandžio 29 d. įsakymo Nr. V-338 ,,Dėl Minimalių asmens sveikatos priežiūros paslaugų kokybės reikalavimų aprašo tvirtinimo“ pakeitimo

4.

Lietuvos Respublikos sveikatos apsaugos ministerija, Įsakymas

Nr. ,
2015-06-29,
paskelbta TAR 2015-07-02, i. k. 2015-10647

Dėl Lietuvos Respublikos sveikatos apsaugos ministro 2008 m. balandžio 29 d. įsakymo Nr. V-338 „Dėl minimalių asmens sveikatos priežiūros paslaugų kokybės reikalavimų aprašo tvirtinimo“ pakeitimo